ET Euroopa Liidu Teataja L 328/118

KOMISJONI RAKENDUSOTSUS (EL) 2017/2287,

8. detsember 2017,

milles määratakse kindlaks dokumendivormid, mida kasutatakse elavhõbeda ja teatavate elavhõbedasegude impordi puhul vastavalt Euroopa Parlamendi ja nõukogu määrusele (EL) 2017/852 elavhõbeda kohta

(teatavaks tehtud numbri C(2017) 8190 all)

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. mai 2017. aasta määrust (EL) 2017/852 elavhõbeda kohta ja millega tunnistatakse kehtetuks määrus (EÜ) nr 1102/2008, (1) eriti selle artiklit 6,

ning arvestades järgmist:

(1) Kooskõlas Minamata elavhõbedakonventsiooni (edaspidi „Minamata konventsioon“) (2) artikliga 3 on määruse (EL) 2017/852 artikli 4 lõikega 1 ette nähtud, et elavhõbedat ja teatavaid elavhõbedasegusid võib importida Euroopa Liidu tolliterritooriumile muul otstarbel kui jäätmetena kõrvaldamiseks üksnes siis, kui importiv liikmesriik on andnud impordiks oma kirjaliku nõusoleku. Kui eksportiv riik ei ole Minamata konventsiooni osaline, võib nõusoleku anda üksnes juhul, kui eksportiv riik on esitanud tõendi selle kohta, et elavhõbe ei ole pärit põhimaavarana kaevandamisest.

(2) Dokumendivormid sellise nõusoleku andmise või andmisest keeldumise kohta ning selle tõendamiseks, et elavhõbe ei ole pärit põhimaavarana kaevandamisest, peaksid olema kooskõlas Minamata konventsiooni osaliste konverentsi esimesel istungil vastu võetud otsuses UNEP/MC/COP.1/5 (3) sätestatud vormidega ning neid tuleks vajaduse korral kohandada, et võtta arvesse määruse (EL) 2017/852 nõudeid.

(3) Et tagada järjepidevus määruse (EL) 2017/852 kohaldamise kuupäevaga, tuleks käesoleva otsuse kohaldamise kuupäev edasi lükata 1. jaanuarini 2018.

(4) Käesoleva otsusega ettenähtud meetmed on kooskõlas määruse (EL) 2017/852 artikli 22 alusel loodud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Dokumendivorm, mida liikmesriigid peavad kasutama kirjaliku nõusoleku andmisel või andmisest keeldumisel vastavalt määruse (EL) 2017/852 artikli 4 lõike 1 teisele lõigule, on sätestatud käesoleva otsuse I lisas. Käesolevat artiklit ei kohaldata sellise elavhõbeda või elavhõbedasegu importimise suhtes, mis kvalifitseerub või mida loetakse jäätmeteks Euroopa Parlamendi ja nõukogu direktiivis 2008/98/EÜ (4) määratletud tähenduses.

Artikkel 2

Liikmesriigid võivad anda kirjaliku nõusoleku vastavalt määruse (EL) 2017/852 artikli 4 lõike 1 teisele lõigule kõnealuse lõigu punktis b sätestatud tingimustel üksnes juhul, kui kõnealuse punktiga nõutav tõend esitatakse käesoleva otsuse II lisas sätestatud vormis. Käesolevat artiklit ei kohaldata sellise elavhõbeda või elavhõbedasegu importimise suhtes, mis kvalifitseerub või mida loetakse jäätmeteks direktiivis 2008/98/EÜ määratletud tähenduses.

Artikkel 3

Käesolevat otsust kohaldatakse alates 1. jaanuarist 2018.

Artikkel 4

Käesolev otsus on adresseeritud liikmesriikidele.

Brüssel, 8. detsember 2017 Komisjoni nimel komisjoni liige Karmenu VELLA

(1) ELT L 137, 24.5.2017, lk 1.

(2) Liit ratifitseeris Minamata konventsiooni nõukogu 11. mai 2017. aasta otsusega (EL) 2017/939 Minamata elavhõbedakonventsiooni Euroopa Liidu nimel sõlmimise kohta (ELT L 142, 2.6.2017, lk 4).

(3) Otsus UNEP/MC/COP.1/5 pealkirjaga „Guidance in relation to mercury supply sources and trade (article 3), particularly in regard to identification of stocks and sources of supply (paragraph 5 (a)) and forms and guidance for obtaining consent to import mercury (paragraphs 6 and 8)“ („Juhised seoses elavhõbeda tarneallikate ja elavhõbedaga kauplemisega (artikkel 3), eelkõige seoses elavhõbedavarude ja elavhõbedatarneallikate kindlakstegemisega (lõike 5 punkt a) ning vormid ja juhised elavhõbeda importimiseks nõusoleku saamiseks (lõiked 6 ja 8)“), vastu võetud 24. septembril 2017.

(4) Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).

I LISA DOKUMENDIVORM MÄÄRUSE (EL) 2017/852 ARTIKLI 4 LÕIKE 1 KOHASELT KÕNEALUSE MÄÄRUSE I LISAS LOETLETUD ELAVHÕBEDA VÕI ELAVHÕBEDASEGUDE IMPORTIMISEKS KIRJALIKU NÕUSOLEKU ANDMISEKS VÕI SELLEST KEELDUMISEKS DOKUMENDIVORM EUROOPA PARLAMENDI JA NÕUKOGU MÄÄRUSE (EL) 2017/852 (ELAVHÕBEDA KOHTA) ARTIKLI 4 LÕIKE 1 KOHASELT KÕNEALUSE MÄÄRUSE I LISAS LOETLETUD ELAVHÕBEDA VÕI ELAVHÕBEDASEGUDE IMPORTIMISEKS KIRJALIKU NÕUSOLEKU ANDMISEKS VÕI SELLEST KEELDUMISEKS Märkus. Käesolevat vormi kohaldatakse määruse (EL) 2017/852 (elavhõbeda kohta) I lisas loetletud elavhõbeda ja muid aineid sisaldavate elavhõbedasegude, sealhulgas elavhõbedasulamite, mille elavhõbedasisaldus on vähemalt 95 massiprotsenti, (edaspidi „elavhõbedasegud“) Euroopa Liitu importimise suhtes. Käesolevat vormi ei kohaldata sellise elavhõbeda või elavhõbedasegu importimise suhtes, mis kvalifitseerub või mida loetakse jäätmeteks direktiivis 2008/98/EÜ (mis käsitleb jäätmeid) (1) määratletud tähenduses. A osa. Importiva liikmesriigi edastatavad kontaktandmed Riikliku teabekeskuse nimi (2): Aadress: Telefon: Faks: E-post: B osa. Eksportiva riigi esitatavad kontaktandmed Määratud riikliku teabekeskuse nimi või vastutav valitsusametnik: Aadress: Telefon: Faks: E-post: C osa. Eksportiva riigi esitatavad saadetise andmed i) Palun märkige kogu kavandatud tarnitava elavhõbeda kogus (kg) kas puhtal kujul või segudes ii) Palun märkige veose kavandatud kuupäev(ad) iii) Palun märkige, kas elavhõbe (nii puhtal kujul kui ka segudes) on pärit põhimaavarana kaevandamisest: Kui vastus on JAH: eksportiv riik, kes on Minamata konventsiooni osaline: palun märkige, kas elavhõbe pärineb uuest või olemasolevast põhimaavarana kaevandamisest Minamata konventsiooni artikli 3 lõigetes 3 ja 4 määratletud tähenduses. Kui eksportiv riik ei ole konventsiooni osaline, on ta esitanud tõendi selle kohta, et elavhõbe ei ole pärit põhimaavarana kaevandamisest. iv) Palun kinnitage, et elavhõbe (nii puhtal kujul kui ka segudes) ei pärine ühestki kolmest järgmisest allikast (3): — kloorleeliste tööstus (nt kloorleeliste elementide kasutusest kõrvaldamine); — maagaasi puhastamine; — värviliste metallide kaevandamine ja väljasulatamine. D osa. Importiva liikmesriigi edastatav teave Milline on elavhõbeda (nii puhtal kujul kui ka segudes) impordi eesmärk? Palun tõmmake ring ümber sobiva vastuse. i) Keskkonnahoidlik vaheladustamine vastavalt määruse (EL) 2017/852 artikli 7 lõikele 3 JAH EI Kui jah, palun täpsustage kasutusotstarve (kui see on teada). … … … ii) Kasutus on lubatud liidu ja siseriiklike õigusaktide alusel (4): JAH EI Kui vastus on jah, esitage palun täiendavad üksikasjad elavhõbeda (nii puhtal kujul kui ka segudes) kavandatud kasutamise kohta. … … … E osa. Teave veo kohta Importija Ettevõtja nimi: Aadress: Telefon: Faks: E-post: Eksportija Ettevõtja nimi: Aadress: Telefon: Faks: E-post F osa. Importiva liikmesriigi nõusolek Nõusoleku laad. Palun tõmmake ring ümber sobiva vastuse. ANTUD ANDMISEST KEELDUTUD Palun märkige allpool esitatud tekstiaknasse mis tahes tingimused, täiendavad üksikasjad või asjakohane teave. … … Importiva liikmesriigi määratud pädevate asutuste allkiri ja kuupäev — Nimi — Pöördumisvorm: — Allkiri: — Kuupäev: (1) Vastavalt määruse (EL) 2017/852 artikli 4 lõikele 2 on keelatud liitu importida muid kui käesoleva vormiga hõlmatud elavhõbedasegusid ning elavhõbedaühendeid elavhõbeda taaskasutusse võtmise eesmärgil. (2) „Määratud riiklik teabekeskus“ – Minamata konventsiooni artikli 17 lõike 4 kohaselt määratud riiklik teabekeskus konventsiooni alusel teabe vahetamiseks. See peaks olema sama kui importiva liikmesriigi poolt määruse (EL) 2017/852 artikli 17 kohaselt määratud asutus, kuhu tuleks saata artikli 4 kohased taotlused. (3) Vastavalt määruse (EL) artiklile 11 käsitatakse mis tahes kolmest vormis loetletud allikast pärit elavhõbedat ja elavhõbedaühendeid (nii puhtal kujul kui ka segudes) jäätmetena direktiivis 2008/98/EÜ määratletud tähenduses, ja need kuuluvad vastavalt kõnealusele direktiivile kõrvaldamisele viisil, mis ei sea ohtu inimeste tervist ega kahjusta keskkonda. (4) Vastavalt määruse (EL) 2017/852 artikli 4 lõikele 3 on keelatud sellise elavhõbeda import Euroopa Liitu, mida kasutatakse käsitöönduslikul ja väiksemahulisel kullakaevandamisel.